ورچی خۆر

ورچی خۆر (ناوی زانستی: Helarctos malayanus) بچووکترین جۆری ورچە کە لە دارستانە باراناوییەکانی باشووری ڕۆژھەڵاتی ئاسیادا بڵاوبووەتەوە و لە مەترسی لەناوچووندایە. خۆراکی ئەم ئاژەڵە بریتییە لە ڕوەک، گیا، میوە، باڵندە، مشک، مێروو، ھەنگ و ئاژەڵە بچووکەکانی تر.

کێشی ئەم ورچە بە گشتی لە ٢٥ بۆ ٦٥ کیلۆگرام دەگۆڕێت دە جار لە ورچی جەمسەری بچووکترە بەڵام ددانەکانیان ھەمان قەبارەی ددانی ورچی جەمسەرییە. لە بەر گەورە و بەھێزی چنگ و پەنجەکانی و نەرمی بەری لەپیان دەتوانن بە ئاسانی بەسەر دار و لقەکاندا سەرکەون، ئەمەش وایان لێدەکات زیاتر وەک مەیموون مامەڵە بکەن نەک ورچ. ورچی خۆر سەرەڕای بچووکی قەبارەکەی، درێژترین زمانیشی ھەیە کە درێژییەکەی دەگاتە سەروی ٣٠ سم و ھەستی بۆنکردنیان ٢٠٠٠ ھێندەی مرۆڤ بەھێزترە. ئەو ڕەنگە پرتەقاڵییەی دەوری دەم و چاوی و ئەو پەچەی شێوە خۆر لەسەر سنگی، ناوی «ورچی خۆر»ی پێبەخشیوە.

 سەرچاوەکان 

پۆل:ورچەکان
پۆل:گواندارن
پۆل:شیردەرەکانی ئاسیا
پۆل:تاکسۆنەکانی ناونراو لەلایەن تۆماس ستامفۆرد ڕافڵزەوە
پۆل:ئای یوو سی ئێن لیستی سووری جۆرە لاوازەکان